
Opravné uznesenie -324P/46/2026
Okresný súd Poprad v právnej veci starostlivosti súdu o maloleté dieťa: A. B., narodený XX.XX.XXXX, bytom C. A. XX/XXX, D. E., zastúpený procesným opatrovníkom Úradom práce, sociálnych vecí a rodiny Kežmarok, dieťa rodičov: matka - F. B., narodená XX.XX.XXXX, trvale bytom C. A. XX/XXX, D. E., otec – neurčený o návrhu navrhovateľa: G. H., narodený XX.XX.XXXX, trvale bytom I. J. XXX, XXX XX I. C. D. na nariadenie neodkladného opatrenia, t a k t o rozhodol: -224P/46/2026
I. O p r a v u j e výrok III. uznesenia Okresného súdu Poprad, č. k.: 24P/46/2026 - 7 zo dňa 20.03.2026 v časti označenia úradu, a to nasledovne: - Výrok III označeného uznesenia v časti označenia úradu správne znie: „Úrad práce, sociálnych vecí a rodiny Prešov“ II. V ostatných častiach uznesenie zostáva nezmenené. odôvodnenie: -224P/46/2026
1. Uznesením Okresného súdu Poprad zo dňa 20.03.2026, č. k. 24P/46/2026-7 súd nariadil neodkladné opatrenie vo veci maloletého A. B.. 2. Dňa 02.04.2024 bolo tunajšiemu súdu doručené podanie Úradu práce, sociálnych vecí a rodiny Kežmarok, ktorým požiadal súd o vydanie opravného uznesenia, ktorým by súd opravil výrok III
uznesenia č. k. 24P/46/2026 - 7 zo dňa 20.03.2026 v časti označenia úradu na ktorý sa má poukazovať výživné na maloleté dieťa, kde malo byť správne „Úrad práce, sociálnych vecí a rodiny Prešov“. 3. Po preskúmaní návrhu na opravu súd zistil, že v písomnom vyhotovení uznesenia tunajšieho súdu, č. k.: 24P/46/2026 - 7 zo dňa 20.03.2026 došlo k chybe v písaní spočívajúcej v uvedení nesprávneho označenia úradu, pričom správne malo byť uvedené „Úrad práce, sociálnych vecí a rodiny Prešov“. 4. Podľa § 234 ods. 2 zákona č. 160/2015 Z. z. Civilný sporový poriadok v znení neskorších predpisov (ďalej len „CSP“) ak nie je ďalej ustanovené inak, použijú sa na uznesenie primerane ustanovenia o rozsudku. 5. Podľa § 224 CSP súd kedykoľvek aj bez návrhu opraví v rozsudku chyby v písaní a počítaní, ako aj iné zrejmé nesprávnosti. O oprave vydá opravné uznesenie, ktoré doručí subjektom konania. 6. S poukazom na citované zákonné ustanovenia súd rozhodol o oprave chyby v písaní vo výroku III uznesenia tunajšieho súdu, č. k.: 24P/46/2026 - 7 zo dňa 20.03.2026 tak, ako je uvedené vo výrokovej časti tohto uznesenia. Poučenie: -224P/46/2026
Proti tomuto uzneseniu možno podať odvolanie do 15 dní odo dňa jeho doručenia prostredníctvom Okresného súdu Poprad na Krajský súd v Prešove. V odvolaní sa má popri všeobecných náležitostiach (§ 127 ods. 1 CSP) uviesť, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podľa § 365 ods. 1 CSP odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Podľa § 365 ods. 2 CSP odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Podľa § 365 ods. 3 CSP odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania. Podľa § 373 ods. 4 CSP prostriedky procesného útoku alebo prostriedky procesnej obrany, ktoré neboli uplatnené pred súdom prvej inštancie, možno uplatniť za plnenia podmienok podľa § 366 najneskôr v lehote na vyjadrenie k odvolaniu. Podľa § 366 CSP prostriedky procesného útoku alebo prostriedky procesnej obrany, ktoré neboli uplatnené v konaní pred súdom prvej inštancie, možno v odvolaní použiť len vtedy, ak
a) sa týkajú procesných podmienok, b) sa týkajú vylúčenia sudcu alebo nesprávneho obsadenia súdu, c) má byť nimi preukázané, že v konaní došlo k vadám, ktoré mohli mať za následok nesprávne rozhodnutie vo veci alebo d) ich odvolateľ bez svojej viny nemohol uplatniť v konaní pred súdom prvej inštancie.

